ai4bharat/Pralekha huggingface dataset:
விவசாயத்துறை அமைச்சகம்
டிஜிட்டல் வேளாண்மை இயக்கம்
மக்களவையில் கேள்வி ஒன்றுக்கு இன்று எழுத்துப்பூர்வமாக பதிலளித்த மத்திய வேளாண் மற்றும் விவசாயிகள் நலத்துறை அமைச்சர் திரு நரேந்திர சிங் தோமர் கீழ்காணும் தகவல்களை வழங்கினார்.
டிஜிட்டல் வேளாண்மை இயக்கம் இன்னும் இறுதி செய்யப்படவில்லை என்ற போதிலும், டிஜிட்டல் விவசாயத்தின் கீழ் பின்வரும் நடவடிக்கைகள்/முன்முயற்சிகள் எடுக்கப்படுகின்றன:
திணைக்களம் உயர்மட்ட துறை அமைத்துள்ளது, இந்திய டிஜிட்டல் சுழலியல் வேளாண்மை அறிக்கையை இறுதி செய்யும் பணியில் இது உள்ளது. துறை வல்லுநர்கள், விவசாயிகள், உழவர் உற்பத்தியாளர்கள் அமைப்புகள் மற்றும் பொது மக்களிடமிருந்து கருத்துகளை வரவழைத்து அவற்றை பணிக்குழு பரிசீலித்தது.
இதன் அடிப்படையில், நாட்டில் வேளாண்மையை மேம்படுத்துவதற்கான கட்டமைப்பை இறுதி செய்யும் பணியில் துறை ஈடுபட்டுள்ளது. விவசாயிகளின் வருவாயை அதிகரிப்பதற்கும் செயல்திறனை மேம்படுத்துவதற்கும் திறம்பட பங்களிக்க டிஜிட்டல் தொழில்நுட்பங்களை மேம்படுத்தும் புதுமையான விவசாயத்தை மையமாகக் கொண்ட தீர்வுகளை உருவாக்குவதற்கான அடித்தளமாக இது செயல்படும்.
இது தொடர்பாக, முன்னணி தொழில்நுட்பம்/வேளாண்-தொழில்நுட்பம்/ஸ்டார்ட்-அப் நிறுவனங்கள் அடையாளம் காணப்பட்டு, இந்திய அரசுடன் ஒத்துழைக்க அழைக்கப்பட்டன. முன்னணி தொழில்நுட்பம்/வேளாண் தொழில்நுட்ப நிறுவனங்கள் மற்றும் ஸ்டார்ட்-அப்களுடன் புரிந்துணர்வு ஒப்பந்தத்தில் அரசு கையெழுத்திட்டுள்ளது.
விவசாய வழிகாட்டுதலில் தேசிய மின் ஆளுமைத் திட்டத்தின் கீழ், செயற்கை நுண்ணறிவு மற்றும் இயந்திரக் கற்றல், பிளாக் செயின் தொழில்நுட்பம், இண்டர்நெட் ஆஃப் திங்ஸ், எந்திரவியல் போன்ற நவீன தகவல் தொழில்நுட்பங்களைப் பயன்படுத்தும் திட்டங்கள் உள்ளிட்டவற்றுக்கு மாநிலங்கள்/யூனியன் பிரதேசங்களுக்கு நிதி விடுவிக்கப்படுகிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1813681
பழங்குடியினர் நலத்துறை அமைச்சகம்
"பழங்குடியினர் வாழ்வாதாரம் பாதுகாப்பு" குறித்து அமைச்சர் அர்ஜுன் முண்டா மாநிலங்கள் / யூனியன் பிரதேசங்களுடன் காணொலி காட்சி மூலம் உரையாடினார்
"பழங்குடியினர் வாழ்வாதாரம் மற்றும் பாதுகாப்பு" குறித்து பழங்குடியினர் விவகாரங்கள் அமைச்சர், திரு. அர்ஜுன் முண்டா, மாநிலங்கள்/யூனியன் பிரதேசங்களுடன் புது தில்லியில் இருந்து இன்று காணொலி காட்சி மூலம் உரையாடினார். 20க்கும் அதிகமான மாநிலங்கள்/யூனியன் பிரதேசங்களில் இருந்து முதல் அமைச்சர்கள், துணை முதல்வர்கள் மற்றும் மாநில வன அமைச்சர்கள் ஆகியோர், உயர் அதிகாரிகளுடன் இந்தக் கூட்டத்தில் கலந்துக் கொண்டனர்.
காணொலியில் உரையாடிய திரு. அர்ஜுன் முண்டா, சிறு வன தயாரிப்புகளை திருத்தப்பட்ட குறைந்தபட்ச ஆதரவு விலைக்கு கொள்முதல் செய்வதை அதிகப்படுத்தி, பழங்குடி வாழ்வாதாரத்தை ஆதரிப்பதற்காக மாநிலங்களை பாராட்டினார்.
ஐம்பது சிறு வன தயாரிப்புகளுக்கான திருத்தப்பட்ட குறைந்தபட்ச ஆதரவு விலை மே 1 ம் தேதி முதல், ரூ. 40 கோடி மதிப்புள்ள கொள்முதலை 17 மாநிலங்கள் செய்துள்ளன. கொள்முதல் பணியை இன்னும் ஐந்து மாநிலங்கள் விரைவில் தொடங்கும்.
பிரதமரின் வன வளத் திட்டத்தின் மாநில அளவிலான செய்ல்பாட்டையும் பழங்குடியினர் விவகாரங்கள் அமைச்சர், திரு. அர்ஜுன் முண்டா ஆய்வு செய்தார்.
பல்வேறு மாநிலங்களில் இருந்து திரும்பியுள்ள பழங்குடியினருக்கு வேலை வாய்ப்பு அளிப்பதற்காக சிறு தொழில் நிறுவனங்களை கிராம அளவில் அமைப்பதற்கும், பழங்குடியினர் இடையே உள்ள இயற்கையாய் அமையப்பெற்ற பாரம்பரிய அறிவை பயன்படுத்துவதற்கானத் தேவை குறித்தும் பழங்குடியினர் விவகாரங்கள் இணை அமைச்சர், திருமதி. ரேணுகா சிங் பரிந்துரை செய்தார்.
வன் தன் மையங்கள், சுய உதவிக் குழுக்கள் மற்றும் பழங்குடியினரின் தயாரிப்புகளை சந்தைப்படுத்துதல் மூலம் பழங்குடி மக்களின் வாழ்வாதாரத்துக்கும் வேலைவாய்ப்புக்கும் உதவுவதற்காக மத்திய அரசுக்கு பல்வேறு மாநிலங்கள் நன்றி தெரிவித்தன.
மத்திய அமைச்சரவை
இந்தியாவில் 2022 ஆம் ஆண்டு 17 வயதுக்கு உட்பட்டோருக்கான ஃபிஃபா மகளிர் உலகக் கோப்பை கால்பந்து போட்டியை நடத்துவதற்கு மேற்கொள்ளப்பட்ட ஒப்பந்தத்திற்கு மத்திய அமைச்சரவை ஒப்புதல்
இந்தியாவில் 2022 ஆம் ஆண்டு 17 வயதுக்கு உட்பட்டோருக்கான ஃபிஃபா மகளிர் உலகக் கோப்பை கால்பந்து போட்டியை நடத்துவதற்கு மேற்கொள்ளப்பட்ட ஒப்பந்தத்திற்கு திரு.நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
ஃபிஃபா 17 வயதுக்குட்பட்டோருக்கான உலகக் கோப்பை கால்பந்துப் போட்டி 2022 இந்தியாவில் அக்டோபர் மாதம் 11-ந் தேதி தொடங்கி 30-ந் தேதி வரை நடைபெற உள்ளது.
நிதியுதவி: இப்போட்டி நடத்துவதற்காக அகில இந்திய கால்பந்து கூட்டமைப்புக்கு 10 கோடி ரூபாய் நிதி ஒதுக்கப்பட உள்ளது.
இரண்டு ஆண்டுகளுக்கு ஒருமுறை நடைபெறும் ஏழாவது 17 வயதுக்குட்பட்டோருக்கான உலகக் கோப்பை மகளிர் கால்பந்துப் போட்டி முதல் முறையாக இந்தியாவில் நடைபெற உள்ளது. இதன் மூலம் இந்தியாவில் கால்பந்துப் போட்டி பிரபலமடைவதுடன் இளைஞர்களும் இவ்விளையாட்டில் பங்கேற்க ஊக்குவிக்கப்படுவார்கள்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1845432
பிரதமர் அலுவலகம்
இந்தியத் தலைமையின் கீழ் ஜி 20 செயலகத்தில் பணி நியமன வாய்ப்புகளை பிரதமர் பகிர்ந்துள்ளார்
ஜி20 செயலகத்தின் ஒரு பகுதியாக வியப்பளிக்கும் வகையில் பணி நியமன வாய்ப்புகளையும் இந்திய தலைமையின் கீழ் உலகளாவிய செயல் திட்டத்தை முறைப்படுத்துவதற்கான பங்களிப்பையும் பிரதமர் திரு நரேந்திர மோதி பகிர்ந்துள்ளார்.
வெளியுறவு அமைச்சக செய்தி தொடர்பாளர் அரிந்தம் பக்சியின் ட்விட்டர் செய்தியை மேற்கோள் காட்டி பிரதமர் வெளியிட்டிருக்கும் ட்விட்டர் செய்தியில் கூறியிருப்பதாவது:
“இது வியப்பளிக்கும் வாய்ப்பாகும்…”
மத்திய அமைச்சரவை
அடிமட்ட ஏய்ப்பு மற்றும் லாப மாற்றுதலை தடுத்தல் நடவடிக்கை தொடர்பான வரி ஒப்பந்த செயலாக்கத்திற்கான பல்வகைப்படுத்தப்பட்ட நடைமுறைக்கு ஏற்பளிப்பு
பிரதமர் திரு.நரேந்திர மோடிஅவர்கள் தலைமையில் கூடிய மத்திய அமைச்சரவை, அடிமட்ட ஏய்ப்பு மற்றும் லாப மாற்றுதலை தடுத்தல்  நடவடிக்கை தொடர்பான வரி ஒப்பந்த செயலாக்கத்திற்கான பல்வகைப்படுத்தப்பட்ட நடைமுறை ஏற்பளிப்புக்கு ஓப்புதல் வழங்கியது.
தாக்கம் :
உடன்படிக்கை மீறல் மற்றும் அடிமட்ட ஏய்ப்பு மற்றும் லாப பங்கீடு உத்திகள் மூலம் வருவாய் இழப்பை தடுத்திடும் வகையில் இந்தியாவின் உடன்படிக்கைகளில் இந்நடைமுறை மாற்றத்தை ஏற்படுத்துவதுடன், எங்கெல்லாம் நிலையான பொருளாதார நடவடிக்கைகள் மூலம் லாபங்கள் உருவாக்கப்படுகிறதோ மற்றும் மதிப்பு உருவாக்கப்படுகிறதோ, அங்கு லாபத்திற்கான வரி உறுதி செய்யப்படும்.
விபரங்கள் :
- இந்தியாவின் சார்பாக, 07.06.2017 அன்று பாரீஸில், நிதியமைச்சர் திரு.அருண்ஜெயிட்லி அவர்களால் கையெழுதிடப்பட்ட அடிமட்ட ஏய்ப்பு மற்றும் லாப மாற்றுதலை தடுத்தல் (நடவடிக்கை தொடர்பான வரி ஒப்பந்த செயலாக்கத்திற்கான பல்வகைப்படுத்தப்பட்ட நடைமுறைக்கு இந்தியா ஒப்புதல் வழங்கியுள்ளது.
- எந்த பொருளாதார நடவடிக்கையும் இல்லாத இடங்களை கொண்ட குறைந்த அல்லது வரியில்லாத இடங்களுக்கு செயற்கையாக லாபத்தை மாற்றுதல் மூலமாக குறைந்த அல்லது வரி செலுத்தாமல் இருப்பதற்கு வழிசெய்யும் வரிச் சட்டங்களில் உள்ள ஓட்டைகள் மற்றும் ஏற்றத்தாழ்வுகளை கொண்டு வரி திட்ட உத்திகள் மூலம் வரி ஏய்ப்பு மற்றும் லாப மாற்றுதலை  எதிர்கொள்வதற்கான ஓ.இ.சி.டீ./ஜி.20 திட்டத்தின் வெளிப்பாடே பல்வகைப்படுத்தப்பட்ட நடைமுறையாகும். அடிமட்ட ஏய்ப்பு மற்றம் லாப மாற்றுதலுக்கு தீர்வு காண்பதற்காக விரிவான முறையில் 15 செயல்களை பீ.இ.பி.எஸ். திட்டம் கண்டறிந்துள்ளது.
- ஜி20, ஓ.இ.சி.டீ., பீ.இ.பி.எஸ். கூட்டமைப்புகள் மற்றும் இதர விருப்பமுள்ள நாடுகள் அடங்கிய 100 நாடுகள் கொண்ட தனிக் குழுவில் இந்தியா அங்கம் வகிக்கிறது. இக்குழு 2015 மே முதல் பல்வகைப்படுத்தப்பட்ட நடைமுறையை இறுதி செய்வதற்காக ஒருமுகத்துடன் பணியாற்றியது. இந்நடைமுறையின் உரை மற்றும் அதன் விளக்க அறிக்கையை 2016, நவம்பர் 24 அன்று தனிக் குழுவால் ஏற்றுக் கொள்ளப்பட்டது.
- செயல் 6-ன் கீழ் வரி ஏய்ப்பு தடுத்தலுக்கான குறைந்தபட்ச தரம் உள்ளிட்ட இறுதி பீ.இ.பி.எஸ். தொகுதியில் ஒரு பகுதியாக ஏற்றுக் கொள்ளப்பட்ட உடன்படிக்கை தொடர்பான குறைந்தபட்ச தரங்களை இந்நடைமுறையில் கையெழுத்திட்டுள்ள அனைவரும், மற்றவற்றிற்கு இடையிலும், கடைபிடிக்க வேணடும்.
- இந்நடைமுறையில் உள்ள இரண்டு அல்லது அதிகமான நாடுகளுக்கு இடையேயான வரி உடன்படிக்கைகளில் மாற்றம் செய்திட இந்நடைமுறை செயல்படும். உள்ளடக்கிய வரி ஒப்பந்த உரையை நேரடியாக மாற்றம் செய்திட வழி செய்யும் தற்போதைய ஒற்றை உடன்படிக்கைக்கான திருத்த நடைமுறையை போன்று இது செயல்படாது. மாறாக, பீ.இ.பி.எஸ் நடவடிக்கைகளை செயல்படுத்துவதற்கான அதன் செயல்பாடுகளை திருத்தம் செய்யும் தற்போதுள்ள வரி உடன்படிக்கைகளுடன் இது செயல்படுத்தப்படும்.
- உடன்படிக்கை மீறல் மற்றும் அடிமட்ட ஏய்ப்பு மற்றும் லாப பங்கீடு உத்திகள் மூலம் வருவாய் இழப்பை தடுத்திடும் வகையில் இந்தியாவின் உடன்படிக்கைகளில் இந்நடைமுறை மாற்றத்தை ஏற்படுத்துவதுடன், எங்கெல்லாம் நிலையான பொருளாதார நடவடிக்கைகள் மூலம் லாபங்கள் உருவாக்கப்படுகிறதோ மற்றும் மதிப்பு உருவாக்கப்படுகிறதோ, லாபத்திற்கான வரி உறுதி செய்யப்படும்.
பிரதமர் அலுவலகம்
இலகுரக போர் ஹெலிகாப்டர் ‘பிரசந்தா’ அறிமுகம் ஒரு சிறப்பு வாய்ந்த தருணம் என்று பிரதமர் தெரிவித்துள்ளார்
பாதுகாப்புப் படையில் இலகுரக போர் ஹெலிகாப்டரான ‘பிரசந்தா’ இணைக்கப்பட்டதையடுத்து பிரதமர் திரு நரேந்திர மோடி ஒவ்வொரு இந்தியருக்கும் வாழ்த்து தெரிவித்துள்ளார்.
பாதுகாப்பு அமைச்சர் திரு ராஜ்நாத் சிங்கின் ட்விட்டர் பதிவை மேற்கோள் காட்டி, பிரதமர் தனது ட்விட்டர் பக்கத்தில் இதனைப் பதிவிட்டுள்ளார்.
“இலகுரக போர் ஹெலிகாப்டரான ‘பிரசந்தா’ அறிமுகம், 130 கோடி இந்தியர்களின் கூட்டு முயற்சியுடன், தேசத்தை வலுவாகவும், பாதுகாப்புத் துறையை தன்னிறைவு பெற்றதாகவும் மாற்றுவதற்கான ஒரு சிறப்பான தருணமாகும். ஒவ்வொரு இந்தியருக்கும் வாழ்த்துக்கள்!”
பிரதமர் அலுவலகம்
தானே-திவா இடையே புதிதாக அமைக்கப்பட்டுள்ள ரயில் பாதை தொடக்க விழாவில் பிரதமர் ஆற்றிய உரையின் முக்கிய அம்சங்கள்
மகாராஷ்டிர மாநில ஆளுநர் திரு, பகத்சிங் கோஷ்யாரி அவர்களே, முதலமைச்சர் திரு. உத்தவ் தாக்கரே அவர்களே, துணை முதலமைச்சர் திரு. அஜீத் பவார் அவர்களே, எனது அமைச்சரவை தோழர்கள் அஷ்வினி வைஷ்ணவ், ராவ்சாகப் தன்வே அவர்களே, மகாராஷ்டிர மாநில முன்னாள் முதலமைச்சர் தேவேந்திர பஃட்னாவிஸ் அவர்களே, சட்டமன்ற, நாடாளுமன்ற உறுப்பினர்களே, சகோதர, சகோதரிகளே வணக்கம்.
சத்ரபதி சிவாஜி மகராஜின் பிறந்த நாள், நாளை கொண்டாடப்படவுள்ளது. சிவாஜி மகராஜ் இந்தியாவின் பெருமிதம், அடையாளம் மற்றும் இந்திய கலாச்சாரத்தின் பாதுகாவலராக திகழ்ந்தவர்.
தானே மற்றும் திவா-வை இணைக்கும் 5 மற்றும் 6-வது ரயில்பாதைகள் தொடங்கப்பட்டு இருப்பது போக்குவரத்தை மிகவும் எளிதாக்கும். இந்த புதிய 2 பாதைகளின் நான்கு நேரடி பலன்களில், முதலாவதாக உள்ளூர் மற்றும் எக்ஸ்பிரஸ் ரயில்களுக்கு தனித்தனி பாதை; இரண்டாவதாக வெளி மாநிலங்களிலிருந்து வரும் ரயில்கள், உள்ளூர் ரயில்கள் கடந்த செல்வதற்காக காத்திருக்கத் தேவையில்லை; மூன்றாவதாக மெயில் / எக்ஸ்பிரஸ் ரயில்கள் கல்யாண் மற்றும் குர்லா வரையிலான பிரிவில் பெருமளவு தடையின்றி இயங்க முடியும் என்பதோடு, நிறைவாக ஒவ்வொரு ஞாயிற்றுக் கிழமையும் பாதையை மூடுவதால் ஏற்படும் பாதிப்பிலிருந்து கல்வா மும்ரா பயணிகள் தப்பிக்கலாம்..
இந்த புதிய ரயில் பாதைகள் மற்றும் மத்திய ரயில்வேயில் பெரும்பாலும் குளிர்சாதன வசதி கொண்ட 36 புதிய உள்ளூர் ரயில்கள் இயக்கப்படுவது, உள்ளூர் ரயில் சேவையை விரிவுபடுத்தி, வசதிகளை நவீனப்படுத்துவது என்ற அரசின் உறுதிப்பாட்டின் ஒரு பகுதியாக மேற்கொள்ளப்படுகிறது.
மும்பை புறநகர் ரயில் போக்குவரத்தை நவீன தொழில்நுட்பங்கள் கொண்டதாக மாற்றும் வகையில், மும்பை ரயில் போக்குவரத்தில் ஆயிரக்கணக்கான கோடி ரூபாய் முதலீடு செய்யப்படுகிறது. மும்பையில் மேலும் 400 கி.மீ. தொலைவுக்கு புறநகர் ரயில் பாதைகளையும், 19 ரயில் நிலையங்களை அமைப்பதோடு, நவீன சிபிடிசி சிக்னல் சாதனங்களை அமைக்கவும் முயற்சி மேற்கொள்ளப்பட்டு வருகிறது.
அகமதாபாத்-மும்பை அதிவேக ரயில் நாட்டின் தேவை. இது கனவு நகரான மும்பையின் அடையாளத்தை மேலும் வலுப்படுத்தும். இந்த திட்டத்தை விரைந்து நிறைவேற்றுவதுதான் நமது முன்னுரிமைப் பணி.இந்திய ரயில்வேயை மேலும் பாதுகாப்பானதாக, வசதி மிகுந்ததாக, நவீனமானதாக மாற்றுவது என்ற அரசின் உறுதிப்பாட்டை கொரோனா பெருந்தொற்றால் கூட அசைக்க முடியவில்லை. கடந்த இரண்டாண்டுகளில் ரயில்வே துறை, சரக்கு போக்குவரத்தில் புதிய சாதனைகளை படைத்துள்ளது. 8 ஆயிரம் கி.மீ தூர ரயில்பாதைகள் மின்சார மயமாக்கப்பட்டு இருப்பதுடன், 4500 ஆயிரம் கிலோமீட்டர் தூரத்திற்கு இரட்டை ரயில்பாதை அமைக்கப்பட்டுள்ளது. கொரோனா காலக்கட்டத்தில் கிசான் ரயில்கள் மூலம் விவசாயிகளுக்கு நாடு தழுவிய சந்தைகளுடன் இணைப்பு வசதி ஏற்படுத்தப்பட்டது.
காந்திநகர் மற்றும் போபாலில் அமைக்கப்பட்டுள்ள அதிநவீன ரயில் நிலையங்கள், இந்திய ரயில்வேயின் அடையாளமாக வேகமாக உருவெடுத்து வருவதுடன் 6,000 க்கும் மேற்பட்ட ரயில் நிலையங்களில் வைஃபை வசதி ஏற்படுத்தப்பட்டுள்ளது, இந்திய ரயில்வேக்கு புதிய பொலிவை அளிக்கும். வந்தே பாரத் ரயில்கள், நாட்டின் ரயில்வே துறைக்கு புதிய உத்வேகத்தை அளித்து நவீன வசதிகளை ஏற்படுத்தியுள்ளன. வரும் ஆண்டுகளில் 400 புதிய வந்தே பாரத் ரயில்கள் தேச சேவையில் ஈடுபடுத்தப்படும்.
நண்பர்களே, தற்போது ஏற்படுத்தப்பட்டுள்ள இந்த வசதிகள் மும்பைக்கு பெருமளவில் நன்மை பயக்கும். மேலும், ஏழை மற்றும் நடுத்தர பிரிவு மக்களுக்கு வசதிகளையும், சம்பாதிப்பதற்கான புதிய வழிகளையும் இவை ஏற்படுத்தும். மீண்டும் ஒரு முறை மும்பைவாசிகளுக்கு வாழ்த்துக்கள்.நன்றி!
கனரகத் தொழில்கள் அமைச்சகம்
7.5 லட்சத்திற்கும் அதிகமான வேலைவாய்ப்புகளை கூடுதலாக உருவாக்க வாகன உற்பத்தி தொழில்களுக்கான உற்பத்தி சார்ந்த ஊக்கத்தொகை திட்டம் உதவும்
அடுத்த ஐந்து வருடங்களில் 7.5 லட்சத்திற்கும் அதிகமான வேலைவாய்ப்புகளை கூடுதலாக உருவாக்க வாகனம் மற்றும் வாகன உதிரிபாகங்கள் உற்பத்தி தொழில்களுக்கான உற்பத்தி சார்ந்த ஊக்கத்தொகை திட்டம் உதவும் என்று மதிப்பிடப்பட்டுள்ளது.
மேலும், இத்திட்டத்தின் மூலம் ரூ 42,500 கோடிக்கும் அதிகமான முதலீடுகள் ஈர்க்கப்பட்டு, ரூ 2.3 லட்சம் கோடி மதிப்பிலான கூடுதல் உற்பத்தி நடைபெறும் என்றும் மதிப்பிடப்பட்டுள்ளது.
வாகனம் மற்றும் வாகன உதிரிபாகங்கள் உற்பத்தி தொழில்களுக்கான உற்பத்தி சார்ந்த ஊக்கத்தொகை திட்டம் குறித்த அறிவிப்பை அரசு வெளியிட்டுள்ளது.
முன்னேறிய வாகன தொழில்நுட்ப பொருட்களை இந்தியாவில் உற்பத்தி செய்வதில் உள்ள செலவு சார்ந்த குறைபாடுகளை களைவதை வாகன உற்பத்தி தொழில்களுக்கான உற்பத்தி சார்ந்த ஊக்கத்தொகை திட்டம் நோக்கமாக கொண்டுள்ளது.
முன்னேறிய வாகன தொழில்நுட்ப பொருட்களுக்கான புதிய முதலீடுகளை செய்ய இந்த ஊக்கத்தொகை முறை தொழில்துறைக்கு ஊக்கமளிக்கும். மேலும், சர்வதேச வாகன தொழிலில் இந்தியாவின் பங்களிப்பை இது அதிகரிக்கும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1757651
உள்துறை அமைச்சகம்
“சர்தார் பட்டேல் தேசிய ஒற்றுமை விருது” என்ற இந்திய ஒற்றுமை மற்றும் ஒருமைப்பாட்டுக்கான மிக உயரிய சிவில் விருதை மத்திய அரசு நிறுவியுள்ளது
இந்திய ஒற்றுமை மற்றும் ஒருமைப்பாட்டுக்கு பங்களிப்பதற்கான மிக உயரிய சிவில் விருதை சர்தார் வல்லபாய் பட்டேல் பெயரில் மத்திய அரசு நிறுவியுள்ளது. இந்த விருது தொடங்கப்படுவதற்கான அறிவிக்கையை மத்திய உள்துறை அமைச்சகம் 20.09.2019 அன்று வெளியிட்டது.
தேசிய ஒற்றுமை மற்றும் ஒருமைப்பாட்டை மேம்படுத்துதல், வலுவான, ஒற்றுமையான இந்தியா என்ற நெறியை வலுப்படுத்துதல் ஆகியவற்றுக்கு பங்களிக்கும், உத்வேகம் ஏற்படுத்தக் கூடிய பணிகளை அங்கீகரிக்கும் வகையில் இந்த விருது நிறுவப்பட்டுள்ளது. தேசிய ஒருமைப்பாட்டு தினம், அதாவது சர்தார் பட்டேலின் பிறந்த தினமான அக்டோபர் 31-ந் தேதி இந்த விருது அறிவிக்கப்படும்.
இந்த விருது, குடியரசுத் தலைவர் தமது முத்திரை மற்றும் கையொப்பமிட்டு வழங்கும் பத்திரத்தின் மூலம் குடியரசுத் தலைவர் மாளிகையில் நடைபெறும் பத்ம விருதுகள் வழங்கும் நிகழ்ச்சியின் போது வழங்கப்படும்.
விருது பெறுவோரை தெரிவு செய்வதற்கென குழு ஒன்றை பிரதமர் அமைப்பார். இதில் அமைச்சரவைச் செயலாளர், பிரதமரின் முதன்மைச் செயலாளர், குடியரசுத் தலைவரின் செயலாளர், உள்துறைச் செயலாளர் ஆகியோருடன் பிரதமர் தேர்ந்தெடுக்கும் 3 பிரபலமான நபர்களும் உறுப்பினர்களாக இடம் பெறுவார்கள்.
இந்த விருதுடன் பதக்கமும், பாராட்டுப் பத்திரமும் வழங்கப்படும். ரொக்கம் ஏதும் இதில் இடம் பெறாது. ஆண்டுக்கு 3-க்கு மேற்பட்ட தேசிய ஒற்றுமை விருதுகள் வழங்கப்பட மாட்டாது. நாட்டின் அனைத்து குடிமக்களும் இந்த விருது பெறுவதற்கு தகுதி பெற்றவர்கள் ஆவர்.
ஒவ்வொரு ஆண்டும் விருதுக்கான விண்ணப்பங்களை உள்துறை அமைச்சகத்தின் வலைத்தளத்தின் மூலம் அனுப்ப வேண்டும். இந்திய குடிமக்கள், மாநில அரசுகள், யூனியன் பிரதேச அரசுகள், மத்திய அரசு அமைச்சகங்கள் உள்ளிட்ட நிறுவனங்கள் அல்லது அமைப்புகள், விண்ணப்பதாரர்களை பரிந்துரை செய்யலாம்.
சிறுபான்மையினர் நலன் அமைச்சகம்
7 மாதங்களுக்குப் பிறகு தில்லியில் கைவினைப் பொருட்கள் கண்காட்சி : முக்தர் அப்பாஸ் நக்வி
கொரோனா பெருந்தொற்று காரணமாக ஏழு மாதங்கள் இடைவெளிக்குப் பிறகு கைவினைப்பொருட்கள், பாரம்பரியக் கலைப்பொருட்களுக்கான “ஹுனார் ஹாட்” கண்காட்சி நாளை மீண்டும் துவங்குகிறது. உள்ளூர் தயாரிப்புகளை ஊக்குவிப்பதற்காக தில்லியின் பிதாம்புரா பகுதியில் நடைபெற உள்ள இந்தக் கண்காட்சியை மத்திய சிறுபான்மையினர் நலத்துறை அமைச்சர் திரு முக்தார் அப்பாஸ் நக்வி துவங்கி வைப்பார்.
நாளை முதல் நவம்பர் 22- ஆம் தேதி வரை நடைபெற உள்ள இந்த கண்காட்சியில், களிமண், உலோகங்கள், மரம், சணல், மூங்கிலால் செய்யப்பட்ட அரிய கலைப் பொருட்களும், மண்பாண்டங்களும் அனைவரையும் கவரும் முக்கிய அம்சங்களாக விளங்கும் என்று அமைச்சர் இன்று தெரிவித்தார்.
உள்ளூர் தயாரிப்புகளுக்கு முக்கியத்துவம் அளிக்க வேண்டும் என்று பிரதமர் திரு நரேந்திர மோடி வலியுறுத்தியதை அடுத்து, அழியும் நிலையில் இருந்த பாரம்பரிய மற்றும் புராதன கைவினைப் பொருட்களுக்கு புத்துயிர் கிடைத்துள்ளதாக அமைச்சர் கூறினார். உள்ளூர் தயாரிப்புப் பொருட்களைக் கவர்ச்சிகரமாக வடிவமைப்பதில், பல்வேறு நிறுவனங்கள் கைவினைக் கலைஞர்களுக்கு உதவிக்கரம் நீட்டி வருவதாக அவர் கூறினார். இது போன்ற முயற்சிகள், தற்சார்பு இந்தியா கனவை மேலும் வலுப்படுத்தும் என்று அமைச்சர் நம்பிக்கை தெரிவித்தார்.
நாளை துவங்க உள்ள கண்காட்சியில் நூற்றுக்கும் மேற்பட்ட கடைகள் இடம்பெற்றிருக்கும் என்றும், அசாம், ஆந்திரப் பிரதேசம், பிகார், கர்நாடகா, உத்தரப் பிரதேசம் உள்ளிட்ட மாநிலங்களின் பிரபலமான கைவினைப் பொருட்களும், பல்வேறு மாநிலங்களின் பிரசித்தி பெற்ற உணவு வகைகளும் விற்பனை செய்யப்படும் என்றும் அவர் கூறினார்.
ஹுனார் ஹாட் கண்காட்சியால், கடந்த ஐந்தாண்டுகளில் ஐந்து லட்சத்திற்கும் மேற்பட்ட இந்திய கலைஞர்கள், கைவினைக் கலைஞர்கள், சமையல் நிபுணர்களுக்கு வேலைவாய்ப்பு வழங்கப்பட்டிருப்பதாக அமைச்சர் மேலும் கூறினார்.
http://hunarhaat.org/ என்ற இணையதளம் வாயிலாகவும் இந்த கண்காட்சியில் இடம் பெறும் கலைப்பொருட்களை வாங்கலாம் என்று அவர் கூறினார். கொரோனா பரவலைத் தடுக்கும் வகையில் சமூக இடைவெளி மற்றும் இதர வழிகாட்டு நெறிமுறைகளைப் பின்பற்றி இந்தக் கண்காட்சி நடைபெறும் என்று அமைச்சர் திரு முக்தார் அப்பாஸ் நக்வி உறுதி அளித்தார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1671662
(Visitor Counter : 185
பழங்குடியினர் நலத்துறை அமைச்சகம்
புலம் பெயர் தொழிலாளர்களுக்கு உதவும் வகையில் ‘ஹ்ரம் சக்தி’ இணையதளத்தை தொடங்கினார் மத்திய அமைச்சர் அர்ஜூன் முண்டா
புலம் பெயரும் தொழிலாளர்களுக்காக, ‘ஷ்ரம்சக்தி’ என்ற இணையளத்தை கோவாவில் நடந்த நிகழ்ச்சியில் மத்திய பழங்குடியின விவகாரத்துறை அமைச்சர் திரு அர்ஜூன் முண்டா இன்று காணொலி காட்சி மூலம் தொடங்கி வைத்தார்.
இதன் மூலம் பெயர் தொழிலாளர்களுக்கான தேசிய மற்றும் மாநில அளவிலான திட்டங்களை திறம்பட வகுக்க முடியும். கோவாவில் புலம் பெயர் தொழிலாளர்களுக்கான பிரத்தியேக பிரிவையும், பழங்குடியினர் கண்காட்சி அரங்கத்தையும், ‘ஷ்ரம்சக்தி’ என்ற பயிற்சி கையேட்டையும் அவர் வெளியிட்டார். கோவாவில் புலம் பெயர் தொழிலாளர்களுக்காக அமைக்கப்பட்ட பிரத்தியேக பிரிவை கோவா முதல்வர் திரு பிரமோத் சாவந்த் தொடங்கி வைத்தார். இப்பிரிவு கோவாவில் உள்ள புலம் பெயர் தொழிலாளர்களின் பிரச்னைகளை தீர்க்கும்.
இந்நிகழ்ச்சியில் பேசிய அமைச்சர் திரு அர்ஜூன் முண்டா கூறியதாவது:
புலம் பெயர் தொழிலாளர்கள் பற்றிய நிகழ்நேர தகவல்கள் இல்லாததால், அவர்களுக்கான நலத்திட்டங்களை உருவாக்குவதில் மிகப் பெரிய சவாலாக உள்ளது. பொது ஊரடங்கு காலத்தில், புலம் பெயர் தொழிலாளர்கள் பல சவால்களை எதிர்கொண்டனர். பாதுகாப்பற்ற சூழ்நிலையில் அவர்கள் பணியாற்றுகின்றனர். பணியாற்றும் இடங்களில் பல இன்னல்களையும் சந்திக்கின்றனர். பழங்குடியின புலம் பெயர் தொழிலாளர்கள், தங்களுக்கு உரிய உரிமைகள் பற்றி விழிப்புணர்வு இல்லாதவர்களாக உள்ளனர்.
இவ்வாறு திரு அர்ஜூன் முண்டா தெரிவித்தார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1691237
உள்துறை அமைச்சகம்
கோவிட்-19 பெருந்தொற்றால் பிரச்சினைகளை எதிர்கொண்டுள்ள ஏழைகளுக்கும், புலம் பெயர்ந்த தொழிலாளர்களுக்கும் நிவாரணம் அளிக்கவும், மேம்பாட்டுக்காகவும் ரூ.50,000 கோடி மதிப்பிலான “ஏழைகள் நல வேலைவாய்ப்புத் திட்டத்தை” தொடங்கி வைத்த பிரதமர் திரு.நரேந்திர மோடிக்கு மத்திய உள்துறை அமைச்சர் திரு. அமித் ஷா நன்றி
ரூ.50,000 கோடி மதிப்பில் “ஏழைகள் நல வேலைவாய்ப்புத் திட்டத்தை” தொடங்கி வைத்த பிரதமர் திரு. நரேந்திர மோடிக்கு மத்திய உள்துறை அமைச்சர் திரு. அமித் ஷா நன்றி தெரிவித்துள்ளார். கோவிட்-19 பெருந்தொற்றால் பிரச்சினைகளை சந்தித்து வரும் ஏழைகள் மற்றும் புலம் பெயர்ந்த தொழிலாளர்களுக்கு இந்தத் திட்டம் நிவாரணம் அளிப்பதுடன் அவர்களை மேம்படுத்தவும் செய்திடும். ஆறு மாநிலங்களில் உள்ள 116 மாவட்டங்களைச் சேர்ந்த கிராமங்கள், இந்த “ஏழைகள் நல வேலைவாய்ப்புத் திட்டத்தின்” அங்கமாக இருக்கும் என்று திரு.அமித் ஷா தெரிவித்துள்ளார்.
வேலைவாய்ப்பு அளிக்கவும், கிராமப்புற மேம்பாட்டுக்காகவும், கிராமப் பகுதிகளில் இந்திய அரசு ஏற்கனவே செயல்படுத்தி வரும் 25 வகையான வேலைகள்/செயல்பாடுகள் மற்றும் திட்டங்கள், இந்த பிரச்சாரத்தின் கீழ் ஒருங்கிணைந்து செயல்படுத்தப்படும் என்று மத்திய உள்துறை அமைச்சர் தெரிவித்துள்ளார்.
வேலைவாய்ப்பு தேடி நகர்ப்பகுதிகளை நோக்கிச் சென்ற மக்களுக்கு, தற்போது “ஏழைகள் நல வேலைவாய்ப்புத் திட்டத்தின்” கீழ், அவர்களது வீடுகளுக்கு அருகிலேயே அவர்களது திறமைக்கு ஏற்ப வேலைவாய்ப்பு வழங்கப்படும் என்று திரு. அமித் ஷா கூறினார். கிராமப்பகுதிகளை மேம்படுத்துவதற்காக அவர்களது திறன் பயன்படுத்தப்படும் என்றும், இது கிராமப் பொருளாதாரத்தை ஊக்குவிப்பதுடன், மேலும் வலுப்படுத்தும் என்றும் திரு.அமித் ஷா கூறினார்.
மத்திய உள்துறை அமைச்சர் கூறும்போது, “நமது கிராமங்களை மேம்படுத்தவும், புலம் பெயர்ந்த தொழிலாளர்கள் மற்றும் ஏழைகளின் வாழ்வாதாரத்தையும், சுயமரியாதையையும் பாதுகாக்கவும் மோடி அரசு முழுமையான உறுதிபூண்டுள்ளது. பிரதமர் திரு. நரேந்திர மோடியின் தலைமையின் கீழ், “சுயசார்பு பாரதம்” என்ற இலக்கை நோக்கி முன்னேறி வருகிறது. இந்த விவகாரத்தில் “ஏழைகள் நல வேலைவாய்ப்புத் திட்டம்” முக்கியமான பங்கு வகிக்கும்,” என்றார்.
(Visitor Counter : 100
குடியரசுத் தலைவர் செயலகம்
காந்தி ஜெயந்தியை முன்னிட்டு குடியரசுத் தலைவரின் செய்தி
காந்தி ஜெயந்தியை முன்னிட்டு கீழ்கண்ட செய்தியை குடியரசுத் தலைவர் திரு ராம் நாத் கோவிந்த் நாட்டுக்கு அளித்துள்ளார்.
"நமது தேசத் தந்தையான மகாத்மா காந்தியின் 151-வது பிறந்த தினத்தில், இந்த நன்றியுள்ள நாட்டின் சார்பாக நான் அவருக்கு அஞ்சலி செலுத்துகிறேன்," என்று தனது செய்தியில் குடியரசுத் தலைவர் குறிப்பிட்டுள்ளார்.
ஒவ்வொரு ஆண்டும் அக்டோபர் இரண்டாம் தேதி நமது நாட்டில் மட்டுமல்லாமல் உலகம் முழுவதிலும் மகாத்மா காந்தி நினைவு கூறப்படுகிறார் என்று திரு கோவிந்த் கூறியுள்ளார்.
மனிதநேயத்தின் அடையாளமாக காந்தியடிகள் திகழ்வதாக புகழாரம் சூட்டியுள்ள குடியரசுத் தலைவர், மகாத்மா காந்தியின் வாழ்க்கை வரலாறு சமுதாயத்தில் நலிவடைந்த பிரிவினருக்கு அதிகாரத்தையும் ஊக்கம் அளிப்பதாக கூறியுள்ளார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1660655
அறிவியல் மற்றும் தொழில்நுட்பத்துறை
துர்காபூரில் உள்ள மத்திய இயந்திரப் பொறியியல் ஆராய்ச்சி நிறுவனம்  உள்நாட்டிலேயே உருவாக்கிய சி.எஸ்.ஐ.ஆர் ப்ரைமா ஈ.டி 11 என்ற முதலாவது மின்-டிராக்டரை அறிமுகம் செய்த டாக்டர் ஜிதேந்திர சிங், விவசாயத்தில் புதிய மற்றும் செயற்கை நுண்ணறிவு சார்ந்த தொழில்நுட்பங்களைப் பயன்படுத்த அழைப்புவிடுத்தார்
துர்காபூரில் உள்ள மத்திய இயந்திரப் பொறியியல் ஆராய்ச்சி நிறுவனம்  உள்நாட்டிலேயே உருவாக்கிய சி.எஸ்.ஐ.ஆர் ப்ரைமா ஈ.டி 11 என்ற முதலாவது மின்-டிராக்டரை மத்திய அறிவியல் மற்றும் தொழில்நுட்பத்துறை இணை அமைச்சர்  ; பிரதமர் அலுவலகம், பணியாளர் நலன், பொதுமக்கள் குறைதீர்ப்பு, ஓய்வூதியம், அணுசக்தி மற்றும் விண்வெளித் துறை இணை அமைச்சர் டாக்டர் ஜிதேந்திர சிங் அறிமுகம் செய்துவைத்தார். இந்தியப் பொருளாதாரத்தில் வேளாண் ஸ்டார்ட்அப்களின் பங்கினை அவர் அடிக்கோடிட்டுக் காட்டினார், மேலும் விவசாயத்தில் புதிய மற்றும் செயற்கை நுண்ணறிவு சார்ந்த தொழில்நுட்பங்களைப் பயன்படுத்த அழைப்பு விடுத்தார்.
இ-டிராக்டர், குப்பை மறுசுழற்சி, சொட்டுநீர் பாசனம், மா, தாமரை போன்ற மரபணு வரிசை விவசாயம் உள்ளிட்ட முக்கிய தொழில்நுட்பங்களில் கவனம் செலுத்தி, வேளாண் துறையில் அதிக அளவில் புதிய ஸ்டார்ட் அப் நிறுவனங்கள் கால் பதித்து வருகின்றன.
"இது இந்தியா தேவையான அளவுக்கு வேகம் காட்டாத ஒரு துறை" என்று கூறிய டாக்டர் ஜிதேந்திர சிங், "இது ஆராயப்படாத பெரிய வளமாகும், இது இந்தியாவுக்கு மட்டுமே பிரத்யேகமானது. எனவே, அடுத்த 25 ஆண்டுகளில் இந்தியாவின் எதிர்காலப் பொருளாதாரத்தில் இந்தப் பாதை மிக முக்கியமான அங்கமாக இருக்கும்".என்றார்.
ஒருங்கிணைந்த அணுகுமுறைக்கு அழைப்பு விடுத்த டாக்டர் ஜிதேந்திர சிங், சம்பந்தப்பட்ட அமைச்சகங்கள் உட்பட அனைத்து பங்குதாரர்களுடனும் நெருக்கமான தொடர்பு மற்றும் சி.எஸ்.ஐ.ஆர் ஆய்வகங்களுக்கும் தொழில்துறைக்கும் இடையிலான பரந்த தொடர்புகளை வலியுறுத்தினார். முதலீட்டை ஊக்குவிப்பதற்காக தனிப் பிரிவை உருவாக்க அமைச்சர் யோசனை தெரிவித்தார்..
பிரதமர் திரு. நரேந்திர மோடி தலைமையிலான அரசு, கடந்த ஒன்பது ஆண்டுகளில் வேளாண் துறையில் தொழில் தொடங்குவதை எளிதாக்குவதன் மூலம் புதிய வாழ்வாதார வழிமுறைகளை உருவாக்கியுள்ளது என்று டாக்டர் ஜிதேந்திர சிங் கூறினார்.
இந்தியா வளர்ந்த நாடாக உருவெடுப்பதை நோக்கமாகக் கொண்டிருப்பதால்,அமிர்த காலத்தில் வேளாண் துறைக்கு ஒரு வரையறுக்கப்பட்ட பங்கு இருக்கும் என்று பிரதமர் மோடி கூறியதை டாக்டர் ஜிதேந்திர சிங் நினைவூட்டினார்.
"அடுத்த 25 ஆண்டுகளில், அரசு வேலைகளுக்கு வெளியே வாழ்வாதார வாய்ப்புகளுக்கு முக்கியத்துவம் அளிக்கப்படுகிறது, இந்த வேளாண் துறை பொருளாதாரத்தின் ஒரு முக்கியப் பகுதியாக மட்டுமின்றி, இளைஞர்களுக்கான தொழிலின் முக்கிய பகுதியாகவும் இருக்கும்," என்று அவர் கூறினார்.
நிகழ்ச்சியில், டாக்டர் ஜிதேந்திர சிங் சி.எஸ்.ஐ.ஆர்-சி.ஐ.எம்.ஏ.பியின் புத்தகத்தையும், சி.எஸ்.ஐ.ஆர் உருவாக்கிய 75 தொழில்நுட்பங்கள் குறித்த தொகுப்பையும் வெளியிட்டார். மறுசுழற்சி வாகனங்கள் மற்றும் தயாரிப்புகளை உருவாக்கிய சி.எம்.இ.ஆர்.ஐ மீது அமைச்சர் மிகுந்த ஆர்வம் காட்டினார்.
சி.எஸ்.ஐ.ஆர்-சி.எம்.இ.ஆர்.ஐ 2023 செப்டம்பர் 11 முதல் 15 வரை "ஒரு வாரம் ஒரு ஆய்வகம்" என்ற கருப்பொருள் அடிப்படையிலான பிரச்சாரத்தை மேற்கொள்ளும் இது, ஆய்வகத்தின் அதிநவீன ஆராய்ச்சி, தயாரிப்புகள் மற்றும் தொழில்நுட்பங்கள், நிபுணத்துவம் மற்றும் வசதிகளைப் பல்வேறு பங்குதாரர்களுக்கு காட்சிப்படுத்துகிறது.